
MESTNI SVET

Z  A  P  I  S  N  I  K

1. izredne seje Mestnega sveta Mestne občine Murska Sobota. Seja je bila v torek, dne 12.   januarja 2011, z začetkom ob 13.20 uri, v veliki sejni dvorani Mestne občine Murska Sobota.                                            

Sejo je vodil Anton ŠTIHEC, župan Mestne občine Murska Sobota.  

Župan je uvodoma pojasnil, da je izredno sejo sklical na zahtevo 13 svetnikov, članov svetniških skupin LDS, SDS in SD, za imenovanje komisije za mandatna vprašanja, volitve in imenovanja; dnevni red pa je, v skladu z 19. členom Statuta in 23. členom Poslovnika mestnega sveta, dopolnil še z drugimi nujnimi zadevami.  

Na seji so bili navzoči naslednji člani in članice mestnega sveta (v nadaljevanju svetniki): 
Marija BAČIČ, Dušan BENCIK, Jožef CASAR, mag. Robert CELEC, Simona ČOPI, Tomaž DUNDEK, mag. Marjan GUJT, mag. Nataša HORVAT, Zoran KOS, Marko MARTINUZZI, Andrej MEŠIČ, Goran MILOŠEVIČ, Angela NOVAK, Jasmina OPEC, mag. Brigita PERHAVEC, Jolanda PRELEC LAINŠČAK, dr. Mitja SLAVINEC, Cvetka ŠKAFAR, Davor ŠKORJANEC, Dezider ŠOOŠ, Suzana VARGA, Jožica VIHER, Ludvik ZELKO in Iztok ZRINSKI. 
Odsotnost sta opravičila Jožef RECEK in Darko RUDAŠ. 

Seji so prisostvovali: Bojan PETRIJAN, direktor mestne uprave, Slavko DOMJAN, vodja oddelka za proračun in finance, Nada ŠIFTAR, vodja oddelka za splošne zadeve, Nada CVETKO-TÖRÖK, vodja oddelka za infrastrukturo, okolje in prostor ter gospodarske javne službe, Štefan CIGAN, vodja oddelka za gospodarske in negospodarske dejavnosti, Sabina GUTALJ, Ivanka CIFER in Nataša KERČMAR iz mestne uprave, ter novinarji.

 K točki 1) 

Ugotovitev sklepčnosti 

Na podlagi 15. člena Statuta Mestne občine Murska Sobota (Uradni list RS, št. 23/07 – uradno prečiščeno besedilo, in 49/2010) šteje mestni svet 26 članov. V skladu z 22. členom Statuta mestne občine mestni svet veljavno sklepa, če je na seji navzoča večina njegovih članov.
Od 26 članov mestnega sveta 2. seji prisostvuje 24 članov.  

Župan je ugotovil, da je na podlagi 2. odstavka 28. člena Poslovnika mestnega sveta (Uradni list RS, št. 49/2010 – uradno prečiščeno besedilo) mestni svet sklepčen.  

K točki 2) 

Določitev dnevnega reda 

Župan Anton ŠTIHEC je predlagal naslednji 

d n e v n i   r e d :    

1. Ugotovitev prisotnosti, 

2. Določitev dnevnega reda, 

3. Sklep o določitvi vrednosti točke za izračun nadomestila za uporabo stavbnega zemljišča na območju Mestne občine Murska Sobota za leto 2011, 

4. Imenovanje komisije za mandatna vprašanja, volitve in imenovanja ter sklep o upoštevanju volilnih rezultatov pri kadrovanjih iz pristojnosti mestnega sveta, 

5. Kadrovske zadeve: 
a) Razrešitev Mirka ŠABJANA s funkcije direktorja javnega podjetja Komunala d.o.o. Murska Sobota in imenovanje Edite HORVAT za vršilko dolžnosti direktorja,
b) Imenovanje mag. Dominika ŠTEINERJA za vršilca dolžnosti direktorja javnega zavoda Mladinski informativni in kulturni klub Murska Sobota, 
c) Soglasje k imenovanju Jožice SEKOLOVNIK za direktorico zavoda RIS Dvorec Rakičan.
O predlaganem dnevnem redu ni razpravljal nihče, zato je župan dal na glasovanje predlog sklepa: Dnevni red 1. izredne seje se sprejme.  

Navzočnost je priglasilo 24 svetnikov, za je glasovalo 24 svetnikov in nihče proti.

Predlagani dnevni red je bil soglasno sprejet.

K točki 3)

Sklep o določitvi vrednosti točke za izračun nadomestila za uporabo stavbnega zemljišča na območju Mestne občine Murska Sobota za leto 2011

Obrazložitev je podal Slavko DOMJAN, vodja oddelka za proračun in finance.

Razprave ni bilo. 

Župan je dal na glasovanje naslednji predlog sklepa:

Sklep o določitvi vrednosti točke za izračun nadomestila za uporabo stavbnega zemljišča na območju Mestne občine Murska Sobota za leto 2011 se sprejme.

Navzočnost je priglasilo 24 svetnikov, za je glasovalo 24 svetnikov in nihče proti.

Predlagani sklep je bil soglasno sprejet.

K točki 4)

Imenovanje komisije za mandatna vprašanja, volitve in imenovanja ter sklep o upoštevanju volilnih rezultatov pri kadrovanjih iz pristojnosti mestnega sveta
Obrazložitev je podal župan Anton ŠTIHEC. 
Komisija za mandatna vprašanja, volitve in imenovanja je le eno od stalnih delovnih teles mestnega sveta, o kateri je bilo veliko besed izrečenih in napisanih. Pred sejo se je posvetoval z vsemi predstavniki političnih strank in liste ter predlagal dogovor tudi o drugih stalnih delovnih telesih. Predstavniki političnih stran in liste so se s tem strinjali, za to župan tudi predlaga združitev obeh točk – imenovanje komisije za mandatna vprašanja, volitve in imenovanja ter sklep o upoštevanju volilnih rezultatov pri kadrovanjih iz pristojnosti mestnega sveta.

Izredna seja je bila sklicana na predlog svetnikov političnih strank LDS, SDS in SD z namenom, da se imenuje komisija za mandatna vprašanja, volitve in imenovanja, in nadaljuje tudi z imenovanji ostalih delovnih teles. Zaradi bojazni, da bi bile posamezne politične stranke in lista pri teh imenovanjih prikrajšane, je kompromisna rešitev, da se ob tem dogovori tudi sestava ostalih stalnih delovnih teles. 
Stališča političnih strank in liste so podali:  

· Suzana VARGA, Modra lista Antona ŠTIHCA, 

· mag. Marjan GUJT, Liberalna demokracija Slovenije,  

· mag. Robert CELEC, Slovenska demokratska stranka, in 

· Goran MILOŠEVIČ, Socialni demokrati. 

Župan je dal na glasovanje naslednji predlog sklepa: 

1. V komisijo za mandatna vprašanja, volitve in imenovanja se imenujejo:

· 2 predstavnika Modre liste Antona ŠTIHCA

· 2 predstavnika Liberalne demokracije Slovenije  

· 2 predstavnika Slovenske demokratske stranke  

· 1 predstavnik Socialnih demokratov  

· 1 predstavnik Demokratične stranke upokojencev Slovenije

· 1 predstavnik Slovenske ljudske stranke. 

2. Mestni svet Mestne občine Murska Sobota bo pri kadrovskih imenovanjih sprejemal takšna imenovanja, ki bodo s strokovnega vidika kandidatov najoptimalnejša. Vsaki politični stranki in listi ter romskemu predstavniku, ki so zastopani v mestnem svetu, pripada pravica do imenovanja takšnega števila kandidatov za kadrovska imenovanja na mestnem svetu, ki odraža dosežen rezultat na lokalnih volitvah vsake izmed političnih strank in list ter romskega predstavnika v mestnem svetu. 

3. Komisija za mandatna vprašanja, volitve in imenovanja Mestnega sveta Mestne občine Murska Sobota mora pri predlogih glede kadrovskih imenovanj, ki jih bo posredovala v sprejem mestnemu svetu, zasledovati v prejšnji točki navedeno odločitev mestnega sveta.

4. S tem sklepom se Komisijo za mandatna vprašanja, volitve in imenovanja zavezuje, da bo na glasovanje in v sprejem mesnemu svetu predlagala tako delitev mest v stalnih delovnih telesih in komisijah Mestnega sveta Mestne občine Murska Sobota, kot je prikazano v tabeli, ki je sestavni del tega sklepa.  

Navzočnost je priglasilo 24 svetnikov, za je glasovalo 24 svetnikov in nihče proti.

Predlagani sklep je bil soglasno sprejet.

K točki 5)

Kadrovske zadeve: 
a)   Razrešitev Mirka ŠABJANA s funkcije direktorja javnega podjetja Komunala d.o.o. 

      Murska Sobota in imenovanje Edite HORVAT za vršilko dolžnosti direktorja,
b) Imenovanje mag. Dominika ŠTEINERJA za vršilca dolžnosti direktorja javnega zavoda Mladinski informativni in kulturni klub Murska Sobota, 
c) Soglasje k imenovanju Jožice SEKOLOVNIK za direktorico zavoda RIS Dvorec Rakičan
Obrazložitev je podal župan.

V razpravi sta sodelovala mag. Robert CELEC in Goran MILOŠEVIČ.

Župan se je mag. Robertu CELCU opravičil, če ga je s svojo izjavo, da je kandidat za direktorja Razvojnega centra Murska Sobota, prizadel.  

Mestni svet je sprejel naslednje sklepe: 
a) 1.   Mirko ŠABJAN se zaradi upokojitve z 22. decembrom 2010 razreši s funkcije direktorja 
            javnega podjetja Komunala d.o.o. Murska Sobota.  
      2.   Za vršilko dolžnosti direktorja javnega podjetja Komunala d.o.o. Murska Sobota se  

            imenuje Edita HORVAT, vodja službe za splošne, kadrovske in pravne zadeve.

            Imenovanje velja od 23. decembra 2010 do imenovanja direktorja, vendar najdlje eno leto.
3. Vršilka dolžnosti direktorja javnega podjetja Komunala d.o.o. je, v skladu z 11. členom Odloka o ustanovitvi javnega podjetja Vodovod Murska Sobota d.o.o., imenovana tudi za v.d. direktorja javnega podjetja Vodovod Murska Sobota d.o.o. 
Navzočnost je priglasilo 24 svetnikov, za je glasovalo 24 svetnikov in nihče proti.

b)  Za vršilca dolžnosti direktorja javnega zavoda Mladinski informativni in kulturni klub M. 

Sobota se imenuje mag. Dominik ŠTEINER, Kupšinci 8 a. Imenovanje velja od 01. 01. 2011 do imenovanja direktorja, vendar največ eno leto. 

Navzočnost je priglasilo 24 svetnikov, za je glasovalo 24 svetnikov in nihče proti.

c)   Mestni svet Mestne občine Murska Sobota daje soglasje k imenovanju Jožice SEKOLOVNIK
      za direktorico zavoda RIS Dvorec Rakičan. 

Navzočnost je priglasilo 24 svetnikov, za je glasovalo 24 svetnikov in nihče proti.

Ob 13.50 uri je župan odredil odmor. 

Seja se je nadaljevala ob 14.10 uri, z obravnavo točke Imenovanje komisije za mandatna vprašanja, volitve in imenovanja. Prisotnih je bilo 24 svetnikov. 

V odmoru so predstavniki političnih strank in liste podali imena svetnikov za imenovanje v komisijo za mandatna vprašanja,volitve in imenovanja, in sicer:

· Modra lista Antona ŠTIHCA: Tomaž DUNDEK in Angela NOVAK,

· LDS: mag. Marjan GUJT in dr. Mitja SLAVINEC,
· SDS: Mag. Robert CELEC in Marko MARTINUZZI,
· SD: Goran MILOŠEVIČ,
· DeSUS: Cvetka ŠKAFAR,
· SLS: Jasmina OPEC. 

Modra lista Antona ŠTIHCA predlaga, da se za predsednika komisije imenuje Tomaž DUNDEK. 

V razpravi so sodelovali:

· mag. GUJT: v imenu svetniške skupine LDS je za predsednika komisije predlagal dr. Mitjo SLAVINCA, zaradi njegovih kompetenc: je univerzitetni učitelj, bil je tudi poslanec, ima izkušnje z vodenjem različnih odborov v parlamentu. Zaradi tega svetniška skupina meni, da bi bil primeren predsednik. 

· Marko MARTINUZZI: glede na sprejeti sklep ob obravnavi te točke, je županu postavil vprašanje, ali se bodo izbirali kompetentni ljudje, ali predstavniki tistih političnih strank oz. liste, ki imajo največje število svetnikov?

· Odgovor je podal župan: zanj so vsi svetniki kompetentni, nekaj pa pomeni tudi to, katera stranka oz. lista je najmočnejša, in nato po vrsti glede na število svetnikov; o imenovanju komisije in predsednika pa odloči mestni svet. 

· Jožica VIHER: Modra lista meni, da je g. Dundek primeren za predsednika, pa tudi iz razloga, ker ima Modra lista največje število svetnikov v mestnem svetu.
· Jožef CASAR: občinski svet je sestavljen iz svetnikov, ne titul; menil je, da so vsi svetniki enaki. Podpira pa predlog Modre liste Antona ŠTIHCA.
V razpravi je sodeloval še mag. Robert CELEC, repliko je podal Jožef CASAR. 
Župan je dal na glasovanje naslednji predlog sklepa:

V komisijo za mandatna vprašanja, volitve in imenovanja se imenujejo:

· za predsednika: Tomaž DUNDEK

· za člane: Angela NOVAK, dr. Mitja SLAVINEC, mag. Marjan GUJT, mag. Robert CELEC, Marko MARTINUZZI, Goran MILOŠEVIČ, Cvetka ŠKAFAR in Jasmina OPEC. 

Navzočnost je priglasilo 24 svetnikov, za je glasovalo 11 svetnikov in 13 svetnikov proti.

Predlog sklepa ni bil sprejet.

Nato je župan dal na glasovanje predlog sklepa:

V komisijo za mandatna vprašanja, volitve in imenovanja se imenujejo:

· za predsednika: dr. Mitja SLAVINEC 

· za člane: Tomaž DUNDEK, Angela NOVAK, mag. Marjan GUJT, mag. Robert CELEC, Marko MARTINUZZI, Goran MILOŠEVIČ, Cvetka ŠKAFAR in Jasmina OPEC. 

Navzočnost je priglasilo 24 svetnikov, za je glasovalo 13 svetnikov in 11 svetnikov proti.

Predlog sklepa je bil sprejet.

Ob 14.20 uri je župan sejo zaključil. 

Seja je posneta na magnetofonski trak, ki se hrani v upravi Mestne občine Murska Sobota. 

Murska Sobota, dne 12. januarja 2011

                                                                                                                         Župan 

Zapisnik sestavila:                                                                        Mestne občine Murska Sobota  

Ivanka CIFER, univ.dipl.prav., l. r.                                   Anton ŠTIHEC, univ. dipl. inž. grad., l. r.

